สวัสดีค่ะ หนูคบกับแฟนมา10กว่าปีแล้วยังไม่มีลุกเลยค่ะ คือตอนแรกตั้งแต่คบกันก็เริ่มกินยาคุมเลย กินมาได้2ปี ก็หยุดค่ะเพราะทางบ้านอยากให้เรามีลูก หยุดได้2เดือนก็กลับมากินอีกเพราะคิดว่าตัวเองยังไม่พร้อม กลับมากินได้แค่เดือนเดียวค่ะ ก็หยุดยาคุมอีก ตั้งแต่หยุดยาคุมครั้งล่าสุด ปจด ไม่มาเลยค่ะ ไม่มาเกือบจะ1ปี เลยตัดสินใจกินยาคุมอีกครั้งนึง ปจด มาปกติดีค่ะ ไม่เจ็บท้องหรือมีอาการไดเลย ปจด มา 3-4 วันปกติค่ะ ตอนนี้ก็กินยาคุมได้5 เดือนแล้ว แต่อยากทราบว่าถ้าเราหยุดยาคุมตอนนี้อีกเพราะเราอยากมีลูก ปจด เราจะมาปกติไหมคะ และอยากทราบว่าเป็นเพราะอะไร ปจด หนูถึงไม่มาคะ แล้วถ้า ปจด ไม่มาอีก เราควรทำยังไงต่อไปดีคะ ขอบค่ะ
สวัสดีค่ะ เมื่อทานยาคุมกำเนิดแล้วประจำเดือนมาปกติดี แต่เมื่อหยุดทานยาคุมแล้ว ไม่มีประจำเดือนมานานเกือบปี และเมื่อทานใหม่ ประจำเดือนก็มาปกติอีก แสดงว่าภายในโพรงมดลูกน่าจะปกติดี แต่น่าจะเกิดจากการผลิตฮอร์โมนของรังไข่ที่ผิดปกติ โดยอาจเกิดจากภาวะที่มีถุงน้ำจำนวนมากในรังไข่ (PCOS) หรือเป็นโรคอ้วน หรือมีภาวะไทรอยด์ฮอร์โมนผิดปกติ เป็นต้นหากต้องการที่จะตั้งครรภ์ แนะนำควรหยุดทานยาคุมกำเนิด แล้วให้มีเพศสัมพันธ์อย่างสม่ำเสมอ เช่น สัปดาห์ละ 2-3 ครั้ง หากยังไม่สามารถตั้งครรภ์ได้ หรือหยุดทานยาคุมไปแล้ว 3 เดือนยังไม่มีประจำเดือนมา ก็ควรไปพบแพทย์เพื่อหาสาเหตุค่ะ ซึ่งสาเหตุที่ทำให้ประจำเดือนไม่มา ก็อาจเป็นสาเหตุเดียวกันกับที่ทำให้มีภาวะมีบุตรยากด้วยค่ะ